የአፍሪካ አየር መንገዶች ወደ ቻይና የሚያደርጉትን በረራ እያቋረጡ ነው፡፡
ባሕር ዳር፡- ጥር 22/2012ዓ.ም (አብመድ) ኮሮና ቫይረስን በመሥጋት የአፍሪካ ሀገራት አየር መንገዶች ወደ ቻይና የሚያደርጉትን ጉዞ በጊዜያዊነት ማቋረጣቸውን እያሳዎቁ ነው፡፡ወደ ቻይና እና ከቻይና ወደ ሀገራቸው የሚደረጉ በረራዎችን ሙሉ በሙሉ ወይም በከፊል በጊዜዊነት ካቋረጡት የአፍሪካ ሀገራት መካከል ኬንያ፣ ሩዋንዳ፣ ሞሮኮ፣ ማዳጋስካር እና ሞሪሽየስ ይገኙበታል፡፡ የኬንያ እና የሩዋንዳ አየር መንገዶች ሁሉም ወደ ቻይና እና ከቻይና ወደ ሀገራቸው የሚደረጉ የበረራ መርሃ ግብሮች እንዲቋረጡ ማድረጋቸው ተዘግቧል፡፡ የሞሮኮ አየር መንገድ ደግሞ ወደ ቤጂንግ የሚደረገው ጉዞ ስለቀነሰ እስከ አውሮፓውያኑ የካቲት 29/2020 መገባደጃ ድረስ በጊዜያዊነት በረራ ማቋረጡን አስታውቋል፡፡